Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: a) az adott tevékenység folytatásához jogszabályban [39/1999. (VII. 6.) GM rendelet] elõírt
Paragraph Index: 2698

e) az olyan helyek száma, ahol radioaktív anyag felhalmozódása lehetséges, ha az ilyen helyek megléte nem kerülhetõ el, a tervezés során olyan intézkedéseket kell tenni, melyek lehetõvé teszik a radioaktív anyagok jelenlétének, felhalmozódásának érzékelését, és elõsegítik azok biztonságos eltávolítását és elhelyezését. 4.9. NUKLEÁRIS ÉS RADIOAKTÍV ANYAGOK KEZELÉSE 4.9.1. Tervezési alapelvek 4.232. A tervezés során figyelmet kell fordítani arra, hogy az átmeneti tároló üzemeltetése következtében a lehetõ legkevesebb radioaktív hulladék keletkezzen, s az összes radioaktív anyag kezelhetõ, feldolgozható, szállítható, tárolható, ellenõrizhetõ és elhelyezhetõ legyen az ALARA elv betartásának biztosítása mellett. 4.233. A radioaktív hulladék kezelõ rendszereket az átmeneti tároló üzemeltetése, a várható üzemi események, feltételezett üzemzavarok és súlyos balesetek során keletkezõ radioaktív hulladékok gyûjtésére, ellenõrzésére és feldolgozására kell méretezni. 4.234. A nukleáris és radioaktív anyagokat tároló létesítmények és azok tartalma megfelelõ mértékben védett legyen a környezeti hatásokkal szemben mindazon ideig, amíg radioaktív anyag itt elhelyezésre kerül, vagy amíg a létesítményt le nem szerelik. 4.9.2. Radioaktív kibocsátások 4.235. A megfelelõ rendszereket kell kialakítani a radioaktív gázok és folyadékok kezelésére annak érdekében, hogy a radioaktív anyag kibocsátás mennyisége és koncentrációja az elõírt határértékek alatt maradjon. 4.236. Rendszereket kell kialakítani az összes tervezett kibocsátási útvonal rendszeres idõközönkénti mûszeres ellenõrzése, továbbá a környezetbe kibocsátásra kerülõ radioaktív anyagok mérése és regisztrálása céljából, normál üzemi állapotok, várható üzemi események, feltételezett tervezési üzemzavarok és súlyos balesetek során. 4.237. Tervezési megoldásokkal biztosítani kell a normál üzemi állapotok, a várható üzemi események, feltételezett üzemzavarok és súlyos balesetek során is a környezeti sugárvédelmi ellenõrzést. 4.238. A várható üzemi események, feltételezett üzemzavarok és súlyos balesetek következményeinek minimalizálása céljából és a kibocsátás telephelyi következményeinek csökkentésére, amennyiben az alkalmazott technológia ezt lehetõvé teszi, a kibocsátási helyek pozíciója és konstrukciója olyan legyen, amely figyelembe veszi a környezeti terepi viszonyokat, az idõjárási feltételeket, az épületek és kémények közelségét, figyelemmel a kibocsátások aerodinamikájára és a közeli épületekben folyó mûveletekkel való összeférhetõségre. 4.9.3. A radioaktív hulladékok 4.239. A potenciálisan radioaktívan szennyezett közegek, felületek radioaktívnak tekintendõk, hacsak mérés nem bizonyítja az ellenkezõjét. 4.240. Biztosítani kell, hogy az üzembe helyezés, üzemeltetés és végsõ leszerelés során keletkezõ radioaktív hulladék mennyisége (beleértve a másodlagos hulladékot is) minimális legyen. 4.241. A radioaktív hulladékok telephelyi kezelését úgy kell megtervezni, hogy figyelembe veszik az összes késõbbi telephelyi és azon kívüli kezelési lépés biztonsági vonatkozásait. El kell kerülni a radioaktív hulladékok olyan típusának és formájának keletkezését, amely nem kompatibilis a rendelkezésre álló tárolási vagy végsõ elhelyezési technológiákkal. 4.242. A telephelyen történõ radioaktív hulladéktárolás olyan formáját kell alkalmazni, mely:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes